328 
Der træffes ikke sjeldent brogede, hvidbrogede, isa- 
bellafarvede, rødbrune, renhvide og andre Varieteter7)... Som 
Stuefugl bliver den undertiden næsten ganske sort, navnlig 
naar den fodres med Hampefrø (det Samme gjælder som be- 
kjendt om Dompappen). 
Denne almindelige, i næsten hele Europa, en stor Del 
af Asien og det nordlige Afrika udbredte Lærke opholder 
sig mest paa fri Mark, paa Heder og ved flade Standbred- 
der, sjeldnere påa Enge og af Skove indesluttede Marker. 
Om Efteraaret, i September og Oktober, streifer den om- 
kring fra Mark til Mark, indtil den i November drager syd- 
ligere, med Undtagelse af enkelte Individer, som i ikke alt 
for strænge Vintere forblive her. Endog i den haarde Vin- 
ter 1854—55 overvintrede saaledes flere Sanglærker i Vend- 
syssel. Om Foraaret kommer den meget tidligt tilbage, i 
milde Vintere allerede i Januar, og er saaledes den først 
tilbagevendende Trækfugl. I Norge er den almindeligt ud- 
bredt i de lavere og aåbent liggende Dele af Landets syd- 
lige og østlige Stifter. Ovenfor den 67de nordlige Brede- 
grad bliver den sjeldnere, men forekommer dog af og til 
endog ynglende i Østfinmarken; langs Vestkysten mellem 
Trondhjem og Stavanger træffes den næsten udelukkende 
paa de flade Øer. I Sverrigs sydligere Egne er den meget 
almindelig; længere Nord paa ankommer den senere om 
Foraaret og i sparsommere Antal. Paa Færøerne er den 
ikke sjelden om Foraaret og Efteraaret; kun én Gang er 
den truffen ynglende der (den 27de Juli 1856; H. C. Mil- 
ler). Paa Island og i Grønland er den ikke bemærket. 
4) Blandt de i det zoologiske Museum opstillede Varieteter findes to 
rent hvide, den ene fra Sorø, den anden fra Brunsbuttel. I For- 
aaret 1863 opholdt en smuk Albino sig påa Bymarkerne ved Vi- 
borg (Feddersen). Forf. modtog i Oktober 1855 en isabellafarvet 
Varietet fra Amager (Fasanjæger Fredriksen) og i Slutningen af 
December s. ÅA. en næsten ganske sort, der blev funden død paa 
et Gjærdé.ved Nestved. De ualmindeligt lange Bagkløer tydede paa, 
at Fuglen havde været holdt længere Tid i Fangenskab. 
